Sowat 5 500 nuwe grondeise; eisers soek geldFoto: Maretha Maartens “[‘n Totaal van] 5495 eise is van dwarsoor die land ingedien. Die meerderheid (1363 eise) is in die Wes-Kaap ingedien, gevolg deur Gauteng (965 eise),” het die departement van landelike ontwikkeling en grondhervorming in ‘n verklaring gesê. Die nuwe vyfjaar-periode vir die indien van grondeise is aan die begin van Julie afgeskop en eindig eers in Junie 2019. “Ons het kennis geneem dat die meerderheid van diegene wat eise ingedien het, het op finansiële vergoeding besluit,” het Nomfundo Gobodo, hoofgrondeisekommissaris, gesê. Gobodo het ‘n beroep op eisers gedoen om eerder grondherstel te kies, wat sal help om ongelyke grondeienaarskap in Suid-Afrika aan te spreek.